pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คณะคนบันเทิง/กลุ่มศิลปินกลางคืน เข้าเยี่ยมคารวะนายกรัฐมนตรี ขอบคุณ "นายกฯ" ไม่ทิ้งคนบันเทิง กลางคืน ให้ ก. แรงงานเร่งช่วยเหลือเยียวยาศิลปิน/คนบันเทิงกลางคืน
วันอังคารที่ 21 ธันวาคม 2564
คณะคนบันเทิง/กลุ่มศิลปินกลางคืน เข้าเยี่ยมคารวะนายกรัฐมนตรี  ขอบคุณ "นายกฯ" ไม่ทิ้งคนบันเทิง กลางคืน ให้ ก. แรงงานเร่งช่วยเหลือเยียวยาศิลปิน/คนบันเทิงกลางคืน
คณะคนบันเทิง/กลุ่มศิลปินกลางคืน เข้าเยี่ยมคารวะนายกรัฐมนตรี  ขอบคุณ "นายกฯ" ไม่ทิ้งคนบันเทิง กลางคืน ให้ ก. แรงงานเร่งช่วยเหลือเยียวยาศิลปิน/คนบันเทิงกลางคืน
วันนี้ (21 ธันวาคม 2564) เวลา 08.00 น. ณ ห้องสีม่วง ตึกไทยคู่ฟ้า ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้นายสุชาติ ชมกลิ่น รัฐมนตรีว่าการกระทรวงแรงงาน นํากลุ่มคนบันเทิงกลางคืน นักดนตรี ศิลปิน ประกอบไปด้วย ช. อ้น ณ บางช้าง อาจารย์ไข่ (มาลี ฮวนน่า) นายเกียรติคุณ วีระพงษ์ประดิษฐ์ นางสุดา ชื่นบาน และบ่าววี พร้อมด้วย ตัวแทนผู้จัดงานคอนเสิร์ต อีเว้นท์ นายธเนศ สุขวัฒน์ และ นายวรพจน์ นิ่มวิจิตร เข้าพบเพื่อขอบคุณนายกรัฐมนตรีที่ให้การช่วยเหลือเยียวยาคณะคนบันเทิง โดยมีนายดิสทัต โหตระกิตย์ เลขาธิการนายกรัฐมนตรี ที่ปรึกษารัฐมนตรีว่าการกระทรวงแรงงาน และปลัดกระทรวงแรงงาน เข้าร่วม โดย นายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีกล่าวว่า ทุกฝ่ายต่างต้องขอบคุณซึ่งกันและกัน โดยเฉพาะศิลปินอิสระ กลุ่มคนบันเทิง ที่เข้าใจการทํางานของรัฐบาล ซึ่งต้องบริหารสถานการณ์ที่ไม่ปกติ บางส่วนอาจมีความล่าช้าไปบ้างเนื่องจากกฎระเบียบต่าง ๆ และรัฐบาลให้ความสําคัญในการใช้เงินกู้ ให้มีประสิทธิภาพตามกฏหมาย ซึ่งปัญหาที่ผ่านมา คือ ศิลปินอิสระไม่ได้ขึ้นทะเบียนในระบบประกันสังคม จึงเร่งให้รัฐมนตรีว่าการกระทรวงแรงงาน ร่วมกับรัฐมนตรีว่าการกระทรวงวัฒนธรรม จัดทําข้อมูลแบบ Big Data โดยขอให้มีการรวมกลุ่มกันเพื่อจัดตั้งสถาบันหรืออกลุ่มที่ชัดเจนตามกฏหมาย เพื่อให้เข้าถึงการช่วยเหลือของภาครัฐ
ทั้งนี้ นายกรัฐมนตรียืนยันว่าที่ผ่านมาได้พิจารณามาตรการเพื่อช่วยเหลือกลุ่มคนกลางคืนอยู่เสมอ ซึ่งขณะนี้ก็มีการเปิดให้แสดงดนตรีสดได้แล้วในสถานที่หรือร้านอาหารที่มีลักษณะเปิดโล่ง จึงต้องขอความร่วมมือให้ทุกคนร่วมกันปฏิบัติตามมาตรการเพื่อป้องกันไม่ให้มีการแพร่ระบาดในช่วงสิ้นปี เพราะอยากให้ประชาชนได้ใช้เวลาในช่วงปีใหม่อย่างมีความสุข ซึ่งนายกรัฐมนตรีจะบริหารสถานการณ์ในภาพรวม เพื่อป้องกันการแพร่ระบาดของไวรัสโควิด-19 สายพันธุ์โอมิครอนที่กําลังระบาดในหลายประเทศตอนนี้ด้วย
โอกาสนี้ ผู้แทนกลุ่มคนบันเทิง กล่าวขอบคุณนายกรัฐมนตรีที่คิดถึงกลุ่มศิลปินอิสระที่ทํางานกลางคืน หรือนักร้อง นักแสดงตลก ที่ได้รับผลกระทบจากสถานการณ์การแพร่ระบาดของโรคโควิด-19 ซึ่งได้ติดตามการทํางานของนายกรัฐมนตรีและรัฐบาล เข้าใจว่า นายกรัฐมนตรีไม่ได้ละเลยและเร่งให้ความช่วยเหลือพี่น้องศิลปินคนบันเทิง วันนี้ จึงขอมามอบช่อดอกไม้แด่นายกรัฐมนตรีเพื่อเป็นการขอบคุณด้วย
รัฐบาลไทย-ข่าวทำเนียบรัฐบาล-สธ. เผยบุคลากรทางการแพทย์ปฏิบัติงานใกล้ชิดผู้ป่วยโควิด 19 มีกรมธรรม์คุ้มครอง 223,872 กรมธรรม์
วันพุธที่ 4 สิงหาคม 2564
สธ. เผยบุคลากรทางการแพทย์ปฏิบัติงานใกล้ชิดผู้ป่วยโควิด 19 มีกรมธรรม์คุ้มครอง 223,872 กรมธรรม์
รองนายกรัฐมนตรีและรัฐมนตรีว่าการกระทรวงสาธารณสุข เผยจัดทํากรมธรรม์ประกันภัยเพื่อคุ้มครองบุคลากรทางการแพทย์ที่ปฏิบัติงานใกล้ชิดผู้ติดเชื้อโควิด 19 ในสังกัดกระทรวงสาธารณสุข 223,872 กรมธรรม์  ได้รับความคุ้มครองแล้ว 171 ราย
รองนายกรัฐมนตรีและรัฐมนตรีว่าการกระทรวงสาธารณสุข เผยจัดทํากรมธรรม์ประกันภัยเพื่อคุ้มครองบุคลากรทางการแพทย์ที่ปฏิบัติงานใกล้ชิดผู้ติดเชื้อโควิด 19 ในสังกัดกระทรวงสาธารณสุข 223,872 กรมธรรม์ ได้รับความคุ้มครองแล้ว 171 ราย พร้อมสนับสนุนทุกด้านให้ผู้ปฏิบัติงานมีความปลอดภัย
วันนี้ (4 สิงหาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า รัฐบาลมีความห่วงใยบุคลากรทางการแพทย์ทั่วประเทศที่ทุ่มเทเสียสละในการดูแลรักษาผู้ป่วย ป้องกันและควบคุมโรคโควิด 19 ถือว่ามีความเสี่ยงสูงที่จะติดเชื้อได้ ดังนั้น รัฐบาลและสํานักงานคณะกรรมการกํากับและส่งเสริมการประกอบธุรกิจประกันภัย (คปภ.) จึงร่วมกับบริษัทประกันภัยต่างๆ จัดทํากรมธรรม์ประกันภัยเพื่อคุ้มครองบุคลากรทางการแพทย์ของภาครัฐและเจ้าหน้าที่ที่ปฏิบัติงานใกล้ชิดผู้ติดเชื้อโควิด 19 จํานวน 250,120 กรมธรรม์ แบ่งเป็นบุคลากรทางการแพทย์สังกัดกระทรวงสาธารณสุข 223,872 กรมธรรม์ และนอกสังกัดกระทรวงสาธารณสุข ได้แก่ สํานักอนามัย สํานักการแพทย์ กทม., โรงพยาบาลภูมิพล, สํานักงานตํารวจแห่งชาติ, โรงเรียนแพทย์, กองทัพเรือ และกรมแพทย์ทหารบก รวม 26,248 กรมธรรม์
ทั้งนี้ กระทรวงสาธารณสุขได้จัดอุปกรณ์ต่างๆ เพื่อสนับสนุนการปฏิบัติงานของบุคลากรทางการแพทย์เพื่อป้องกันการติดเชื้อ แต่ยังมีบุคลากรทางการแพทย์ส่วนหนึ่งที่เกิดการติดเชื้อขึ้น โดยได้รับการดูแลรักษาอย่างเต็มที่ รวมถึงได้รับความคุ้มครองจากกรมธรรม์ประกันภัยจากโควิด 19 แล้วจํานวน 171 ราย ใน 3 กรมธรรม์ ซึ่งมีรายละเอียดดังนี้ 1.กรมธรรม์ประกันภัย คุ้มครองการเสียชีวิตจากโรคโควิด 19 จํานวนเงินความคุ้มครอง 1 ล้านบาทต่อราย ระยะเวลาคุ้มครอง 2 เดือนนับตั้งแต่วันที่แจ้งรายชื่อ 2.กรมธรรม์ประกันภัยคุ้มครองภาวะโคม่าจากโรคโควิด 19 จํานวนเงินความคุ้มครอง 1 ล้านบาทต่อราย ระยะเวลาคุ้มครอง 6 เดือนนับตั้งแต่วันที่แจ้งรายชื่อ และ 3.กรมธรรม์ประกันภัยคุ้มครองการเจ็บป่วยด้วยโรคโควิด 19 จํานวนเงินความคุ้มครอง 1 หมื่นบาทต่อราย และคุ้มครองการประกันภัยอุบัติเหตุ 1 หมื่นบาทต่อราย ระยะเวลาคุ้มครอง 6 เดือนนับตั้งแต่วันที่แจ้งรายชื่อ
“ขอขอบคุณบุคลากรทางการแพทย์ทุกคนที่ทุ่มเทดูแลประชาชนในสถานการณ์โรคโควิด 19 อย่างเต็มที่ ซึ่งขณะนี้ยังมีการระบาดอย่างต่อเนื่อง โดยกระทรวงสาธารณสุขพร้อมสนับสนุนในทุกด้าน เพื่อให้บุคลากรทางการแพทย์มีขวัญและกําลังใจในการต่อสู้กับโรคโควิด 19 อย่างปลอดภัย” นายอนุทินกล่าว
*************************************** 4 สิงหาคม 2564
รัฐบาลไทย-ข่าวทำเนียบรัฐบาล-ดีอีเอส หารือผู้แทนหอการค้าญี่ปุ่น ผลักดันความร่วมมือด้านเศรษฐกิจดิจิทัล ไทย – ญี่ปุ่น
วันอังคารที่ 19 เมษายน 2565
ดีอีเอส หารือผู้แทนหอการค้าญี่ปุ่น ผลักดันความร่วมมือด้านเศรษฐกิจดิจิทัล ไทย – ญี่ปุ่น
ดีอีเอส หารือผู้แทนหอการค้าญี่ปุ่น ผลักดันความร่วมมือด้านเศรษฐกิจดิจิทัล ไทย – ญี่ปุ่น
เมื่อวันที่ 18 เมษายน 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ได้ให้การต้อนรับ Mr. Yutaka Ueno ประธานแผนกไอซีทีและอุตสาหกรรมดิจิทัล พร้อมด้วยคณะผู้แทนจากหอการค้าญี่ปุ่นประจําประเทศไทย (Japanese Chamber of Commerce in Bangkok: JCC) และผู้แทนองค์การส่งเสริมการค้าต่างประเทศของญี่ปุ่น (Japan External Trade Organization: JETRO) ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม
โดยที่ประชุมได้มีการหารือเรื่องการผลักดันความร่วมมือด้านเศรษฐกิจดิจิทัลระหว่างไทย – ญี่ปุ่น รวมทั้งแนวทางและโอกาสในการสร้างความร่วมมือระหว่างรัฐบาลไทยและบริษัทญี่ปุ่น โดยเฉพาะกับบริษัทด้านอุตสาหกรรมไอซีทีและเทคโนโลยีดิจิทัลที่มาลงทุนในไทย รวมถึงขอรับความเห็นเรื่องโครงสร้างพื้นฐานทางดิจิทัลของไทยเพื่อเป็นข้อมูลในการพิจารณาปรับปรุงประสิทธิภาพให้ดียิ่งขึ้น นอกจากนั้น ที่ประชุมได้มีการหารือถึงประเด็นอื่น ๆ ร่วมกัน ได้แก่ Big Data คลาวน์ ศูนย์ข้อมูล ความมั่นคงปลอดภัยไซเบอร์ การใช้ 5G ในภาคการผลิต ปัญญาประดิษฐ์และหุ่นยนต์ พระราชบัญญัติคุ้มครองข้อมูลส่วนบุคคล พ.ศ.2562 เป็นต้น
**********************
รัฐบาลไทย-ข่าวทำเนียบรัฐบาล-ครม.เห็นชอบแต่งตั้งกรรมการผู้แทนพิเศษของรัฐบาลในการแก้ปัญหาจังหวัดชายแดนใต้เพิ่มเติม
วันจันทร์ที่ 24 มกราคม 2565
ครม.เห็นชอบแต่งตั้งกรรมการผู้แทนพิเศษของรัฐบาลในการแก้ปัญหาจังหวัดชายแดนใต้เพิ่มเติม
ครม.เห็นชอบแต่งตั้งกรรมการผู้แทนพิเศษของรัฐบาลในการแก้ปัญหาจังหวัดชายแดนใต้เพิ่มเติม
วันนี้ (24 ม.ค. 65) นางสาวไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 24 ม.ค. 2565 มีมติเห็นชอบตามที่สํานักงานสภาความมั่นคงแห่งชาติเสนอ แต่งตั้ง นางสาวรัชดา ธนาดิเรก รองโฆษกประจําสํานักนายกรัฐมนตรี เป็นกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ ในด้านประสานการมีส่วนร่วม เพื่อจะมีส่วนช่วยสนับสนุนในการประสานความร่วมมือกับทุกภาคส่วน โดยเฉพาะอย่างยิ่งการขับเคลื่อนบทบาทสตรีในพื้นที่จังหวัดใช้แดนภาคใต้
น.ส.ไตรศุลี กล่าวว่า การแต่งตั้งครั้งนี้ เป็นการแต่งตั้งเพิ่มเติม จากที่ ครม. ได้เห็นชอบการแต่งคณะกรรมการผู้แทนพิเศษฯ เมื่อ 28 ธ.ค. 2564 ประกอบด้วย 1.พล.อ.ชัยชาญ ช้างมงคล ประธานกรรมการ 2. พล.อ.พรศักดิ์ พูลสวัสดิ์ กรรมการ (ด้านความมั่นคง) 3 นายปณิธาน วัฒนายากร กรรมการ (ด้านการต่างประเทศ) 4.นายการุณ สกุลประดิษฐ์ กรรมการ (ด้านการศึกษา) 5.นายเชื่อง ชาตอริยะกุล กรรมการ (ด้านเศรษฐกิจ) 6.นายดลเดช พัฒนรัฐ กรรมการ (ด้านสังคมพหุวัฒนธรรม)
สําหรับประวัติการทํางานของนางสาวรัชดา ก่อนหน้าที่จะเป็นรองโฆษกประจําสํานักนายกรัฐมนตรี เคยเป็นสมาชิกสภาผู้แทนราษฎร 2 สมัย มีตําแหน่งรองประธานคณะกรรมาธิการการต่างประเทศ รองประธานคณะอนุกรรมาธิการพิจารณาศึกษาความสัมพันธ์ระหว่างประเทศไทยกับกลุ่มประชาชาติมุสลิม และยังได้ทํางานร่วมกับเครือข่ายภาคประชาสังคม ด้านสตรี เยาวชน ต่อต้านการค้ามนุษย์ และกับเครือข่ายต่างประเทศ อาทิ รองประธานกลุ่มการเมืองงานด้านสตรี สภาเสรีภาพและประชาธิปไตยแห่งเอเชีย (Council of Asian Liberals and Democrats) กรรมการสิทธิมนุษยชนองค์กรเสรีนิยมสากล (Liberal International Human Rights Committee) สมาชิกเครือข่าย International Panel of Parliamentarians for Freedom of Religion or Belief (IPPFoRB) ทํางานร่วมกับ DCAF Geneva Centre for Security Sector Governance และก่อนเป็นสมาชิกสภาผู้แทนราษฎร เคยเป็นอาจารย์สอนอยู่ที่มหาวิทยาลัยมหิดล
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ชื่นชมการจัดแข่งขันกีฬา “HATYAI EXTREME FESTIVAL 2022” สอดรับนโยบายการท่องเที่ยวเชิงกีฬา (Sport Tourism) หวังต่อยอดพัฒนาศักยภาพสู่การแข่งขันระดับนานาชาติ กระตุ้นและฟื้นฟูเศรษฐกิจไืทย
วันพฤหัสบดีที่ 10 มีนาคม 2565
โฆษกรัฐบาล เผย นายกฯ ชื่นชมการจัดแข่งขันกีฬา “HATYAI EXTREME FESTIVAL 2022” สอดรับนโยบายการท่องเที่ยวเชิงกีฬา (Sport Tourism) หวังต่อยอดพัฒนาศักยภาพสู่การแข่งขันระดับนานาชาติ กระตุ้นและฟื้นฟูเศรษฐกิจไืทย
โฆษกรัฐบาล เผย นายกฯ ชื่นชมการจัดแข่งขันกีฬา “HATYAI EXTREME FESTIVAL 2022” สอดรับนโยบายการท่องเที่ยวเชิงกีฬา (Sport Tourism) หวังต่อยอดพัฒนาศักยภาพสู่การแข่งขันระดับนานาชาติ และเป็นโอกาสกระตุ้น และฟื้นฟูเศรษฐกิจไทย
วันที่ 10 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบแผนการจัดการแข่งขันกีฬาเอ็กซ์ตรีมรายการ “HATYAI EXTREME FESTIVAL 2022” ซึ่งรัฐบาลพร้อมสนับสนุนการจัดการแข่งขันกีฬาทุกชนิด รวมทั้งส่งเสริมเยาวชนไทยนักกีฬารุ่นใหม่ ให้มีโอกาสแสดงศักยภาพ รวมทั้งเป็นการใช้เวลาว่างให้เป็นประโยชน์
โฆษกรัฐบาลกล่าวว่า รัฐบาลพร้อมก้าวทันการเปลี่ยนแปลงของโลกยุคโลกาภิวัตน์ในทุกมิติ ซึ่งนายกรัฐมนตรีได้สั่งการให้หน่วยงานที่เกี่ยวข้องร่วมกันบูรณาการการทํางานเพื่อพัฒนาให้ประเทศให้โดดเด่นในกีฬาเอ็กซ์ตรีมมากยิ่งขึ้น ทั้งนี้ ไทยมีภูมิประเทศที่สวยงาม หลากหลาย ทั้งมีป่า ภูเขา แม่น้ํา และทะเล ซึ่งสอดคล้องกับรูปแบบกีฬาที่เน้นความท้าทาย ผาดโผน และผจญภัย ซึ่งเชื่อว่าหากทุกส่วนงานได้ร่วมงานกันอย่างเต็มที่จะสามารถส่งผลให้กีฬาเอ็กซ์ตรีมเป็นอีกกิจกรรมที่ต่อยอดสร้างมูลค่าทางเศรษฐกิจได้อีกอย่างแน่นอน
กระทรวงการท่องเที่ยวและกีฬาและหน่วยงานที่เกี่ยวข้อง จึงกําหนดการแข่งขัน “HATYAI EXTREME FESTIVAL 2022” ระหว่างวันที่ 7-10 เมษายน 2565 ณ อําเภอหาดใหญ่ จังหวัดสงขลา โดยกําหนดให้มีการแข่งขันทั้งหมดสามชนิดกีฬา ได้แก่ SKATEBOARD, INLINE SPEED SKATE และ SURF SKATE ชิงรางวัลมูลค่ากว่า 500,000 บาท
“นายกรัฐมนตรีชื่นชมการทํางานของหน่วยงานที่เกี่ยวข้องที่เดินหน้าเพื่อเท่าทันการเปลี่ยนแปลงของโลกในทุกด้าน เชื่อมั่นว่าแผนการจัดแข่งขันกีฬาเอ็กซ์ตรีมซึ่งสอดคล้องกับนโยบายรัฐบาลส่งเสริมการออกกําลังกายและการท่องเที่ยวเชิงกีฬา โดยนายกรัฐมนตรีได้ขอให้จัดการแข่งขันภายใต้มาตรการป้องกันการแพร่ระบาดของเชื้อไวรัสโควิด-19 อย่างเคร่งครัด เพื่อเป็นมาตรฐานที่สําคัญของไทย และเพื่อความปลอดภัยของนักกีฬา เจ้าหน้าที่ และผู้เข้าร่วมงาน นายกฯ ให้ความเชื่อมั่นว่าการสร้างนักกีฬาเอ็กซ์ตรีมไทยจะเป็นก้าวสําคัญในการพัฒนาศักยภาพ ต่อยอดให้เยาวชนไทยที่มีความสามารถเข้าร่วมเป็นตัวแทนประเทศในการแข่งขันในเวทีระดับนานาชาติได้ในอนาคต” นายธนกรฯ กล่าว
รัฐบาลไทย-ข่าวทำเนียบรัฐบาล-โครงการ Flexible Plus Program ดึงนักลงทุนกระตุ้นเศรษฐกิจไทย
วันอังคารที่ 26 ตุลาคม 2564
โครงการ Flexible Plus Program ดึงนักลงทุนกระตุ้นเศรษฐกิจไทย
วันอาทิตย์ที่ 24 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกําหนดหลักเกณฑ์โครงการ Flexible Plus Program โดยชาวต่างชาติที่เข้าร่วมโครงการจะต้องลงทุนด้านอสังหาริมทรัพย์ตามสิทธิ์ที่ชาวต่างชาติได้รับ บริษัทจํากัด บริษัทมหาชนจํากัด ตลาดหลักทรัพย์ รวมไม่น้อยกว่า 1 ล้านเหรียญดอลลาร์สหรัฐ ภายใน 1 ปีที่เริ่มเข้าร่วมโครงการ โดยสิทธิประโยชน์ที่จะได้รับคือสามารถขอใบอนุญาตทํางานในไทยได้ นอกจากนี้ กลุ่มที่มีบัตร Thailand Privilege สามารถขอเปลี่ยนวีซ่าเป็นแบบกรณีพิเศษเพื่อการทํางาน อายุคราวละ 5 ปีได้ตลอดระยะเวลาที่ลงทุนในโครงการ เพื่อดึงดูดนักลงทุนผู้มีความมั่งคั่งสูงจากทั่วโลกมาช่วยกระตุ้นเศรษฐกิจภาคอสังหาริมทรัพย์และธุรกิจต่าง ๆ โดยคาดว่าจะสร้างรายได้หมุนเวียนภายในประเทศถึง 300,000 ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรมรับการตรวจประเมินมาตรฐานการให้บริการศูนย์ราชการสะดวก ประจำปี ๒๕๖๕ ของศูนย์บริการร่วมกระทรวงยุติธรรม ในรูปแบบการประชุมทางไกล (Video Conference)
วันอังคารที่ 28 มิถุนายน 2565
กระทรวงยุติธรรมรับการตรวจประเมินมาตรฐานการให้บริการศูนย์ราชการสะดวก ประจําปี ๒๕๖๕ ของศูนย์บริการร่วมกระทรวงยุติธรรม ในรูปแบบการประชุมทางไกล (Video Conference)
กระทรวงยุติธรรมรับการตรวจประเมินมาตรฐานการให้บริการศูนย์ราชการสะดวก ประจําปี ๒๕๖๕ ของศูนย์บริการร่วมกระทรวงยุติธรรม ในรูปแบบการประชุมทางไกล (Video Conference)
ในวันจันทร์ที่ ๒๗ มิถุนายน ๒๕๖๕ เวลา ๑๓.๐๐ น. นายวัลลภ นาคบัว รองปลัดกระทรวงยุติธรรม หัวหน้าคณะรับการตรวจประเมินมาตรฐานศูนย์ราชการสะดวก (GECC) ประจําปี พ.ศ. ๒๕๖๕ ของศูนย์บริการร่วมกระทรวงยุติธรรม พร้อมด้วยผู้บริหารสํานักงานปลัดกระทรวงยุติธรรม และเจ้าหน้าที่ที่เกี่ยวข้องเข้าร่วมรับการตรวจประเมินฯ ในรูปแบบการประชุมทางไกล (Video Conference) และห้องประชุม ๑๐ - ๐๑ ชั้น ๑๐ อาคารกระทรวงยุติธรรม ซึ่งการตรวจประเมินในครั้งนี้ มีที่ปรึกษาคณะอนุกรรมการตรวจประเมินมาตรฐานศูนย์ราชการสะดวก คณะที่ ๑ มีนางอารีย์พันธ์ เจริญสุข รองเลขาธิการสํานักงานคณะกรรมการพัฒนาระบบราชการ (ก.พ.ร.) เป็นประธาน นายณรงค์ บุญโญ อนุกรรมการผู้ทรงคุณวุฒิ และนางสาวตวงทอง สังข์แก้ว อนุกรรมการผู้แทนสํานักงานคณะกรรมการพัฒนาระบบราชการ เป็นผู้ตรวจประเมินฯ
คณะรับการตรวจประเมินฯ กระทรวงยุติธรรม ได้นําเสนอความโดดเด่นด้านนวัตกรรมในการให้บริการประชาชน ของศูนย์บริการร่วมกระทรวงยุติธรรม สํานักงานกองทุนยุติธรรม ศูนย์เทคโนโลยีสารสนเทศและการสื่อสาร และกลุ่มพัฒนาระบบบริหาร โดยมีการนําเสนอข้อมูลผ่านวีดิทัศน์ ข้อมูลพร้อมภาพประกอบ การนําชมสถานที่ให้บริการของศูนย์บริการร่วมกระทรวงยุติธรรม พร้อมทั้งตอบประเด็นข้อซักถามจากคณะอนุกรรมการตรวจประเมินมาตรฐานศูนย์ราชการสะดวก ผ่านระบบประชุมทางไกล (Video Conference)
ทั้งนี้มีหน่วยงานในสังกัดกระทรวงยุติธรรม ที่ผ่านการคัดกรองใบสมัครขอรับรองมาตรฐานศูนย์ราชการสะดวก (GECC) ประจําปี พ.ศ. ๒๕๖๕ จํานวน ๓ หน่วยงาน ประกอบด้วย ศูนย์บริการร่วมกระทรวงยุติธรรม สํานักงานยุติธรรมจังหวัดเชียงใหม่ และสํานักงานยุติธรรมจังหวัดพิษณุโลก
รัฐบาลไทย-ข่าวทำเนียบรัฐบาล-ในวันที่ 14 มิ.ย. 64 รฟม. สนับสนุนผู้ประกอบการร้านอาหารในแนวสายทาง ภายใต้โครงการรถไฟฟ้าส่งมอบกล่องทันใจเติมความสุข
วันอังคารที่ 15 มิถุนายน 2564
ในวันที่ 14 มิ.ย. 64 รฟม. สนับสนุนผู้ประกอบการร้านอาหารในแนวสายทาง ภายใต้โครงการรถไฟฟ้าส่งมอบกล่องทันใจเติมความสุข
ให้แก่ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ
วันที่ 14 มิถุนายน 2564 การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย นางสาวจิรนันท์ วรจักร ผู้อํานวยการฝ่ายบัญชีและการเงิน ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจ เติมความสุขให้ประชาชน” จํานวน 300 กล่อง ให้แก่ ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ ณ อาคารศูนย์การแพทย์ปัญญานันทภิกขุ ชลประทาน มหาวิทยาลัย     ศรีนครินทรวิโรฒ เพื่อสนับสนุนบุคลากรทางการแพทย์ และประชาชนที่รักษาตัวอยู่ในโรงพยาบาล เนื่องจากสถานการณ์การแพร่ระบาดของเชื้อไวรัส COVID–19 โดยอาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายฉลองรัชธรรม (MRT สายสีม่วง) ได้แก่
- ร้านเกษม (สถานีวงศ์สว่าง) อยู่บริเวณซอยรัชดาภิเษก 64 ตรงข้ามกับ บจก. อาร์เอ็กซ์
พิกัดร้าน https://maps.app.goo.gl/1pWsqVv2N2CizVKj6
- ร้านขาหมูบางกอก (สถานีสามแยกบางใหญ่) อยู่ภายในหมู่บ้านธนกาญจน์ ซ. 7
พิกัดร้าน https://maps.app.goo.gl/9a1LhKXqiakm7dRN6
ทั้งนี้ ในเบื้องต้น รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง เพื่อนําไปส่งมอบให้แก่โรงพยาบาลและสถานพยาบาลต่างๆ โดยมีระยะเวลาดําเนินกิจกรรมตั้งแต่เดือนพฤษภาคม - มิถุนายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-กรมท่าอากาศยานจัดการประชุมรับฟังความคิดเห็นของประชาชน ครั้งที่ 2 (ปัจฉิมนิเทศ)
วันพฤหัสบดีที่ 24 มีนาคม 2565
กรมท่าอากาศยานจัดการประชุมรับฟังความคิดเห็นของประชาชน ครั้งที่ 2 (ปัจฉิมนิเทศ)
โครงการศึกษาความเป็นไปได้ และประเมินผลกระทบสิ่งแวดล้อม โครงการขยายพัฒนาท่าอากาศยานแพร่
นายปริญญา แสงสุวรรณ อธิบดีกรมท่าอากาศยาน กระทรวงคมนาคม มอบหมายให้ นายจรุณ มีสมบูรณ์ รองอธิบดีกรมท่าอากาศยาน (ด้านมาตรฐาน) พร้อมด้วยนายวีระวัฒน์ ทะคง ผู้อํานวยการท่าอากาศยานน่านนคร รักษาราชการแทน ผู้อํานวยการท่าอากาศยานแพร่ เป็นผู้แทนกรมท่าอากาศยานเข้าร่วมการประชุมปัจฉิมนิเทศโครงการศึกษาความเป็นไปได้ และประเมินผลกระทบสิ่งแวดล้อม โครงการขยายพัฒนาท่าอากาศยานแพร่ ตําบลนาจักร อําเภอเมืองแพร่ โดยได้รับเกียรติจาก นายวิเชียร อนุสาสนนันท์ รองผู้ว่าราชการจังหวัดแพร่ เป็นประธานเปิดประชุม พร้อมด้วยตัวแทนจากสํานักงานจังหวัดแพร่ หน่วยงานภาครัฐ ภาคเอกชน และประชาชนที่สนใจเข้าร่วมการประชุม เมื่อวันที่ 24 มีนาคม 2565 ณ ห้องนครา แกรนด์บอลรูม โรงแรมแพร่นครา อําเภอเมือง จังหวัดแพร่
การประชุมรับฟังความคิดเห็นของประชาชน ครั้งที่ 2 (ปัจฉิมนิเทศ) โครงการศึกษาความเป็นไปได้ และประเมินผลกระทบสิ่งแวดล้อม โครงการขยายพัฒนาท่าอากาศยานแพร่ มีวัตถุประสงค์เพื่อนําเสนอสรุปผลการศึกษา ผลกระทบสิ่งแวดล้อม มาตรการป้องกันและแก้ไขผลกระทบสิ่งแวดล้อม มาตรการติดตามตรวจสอบผลกระทบสิ่งแวดล้อม และผลการรับฟังความคิดเห็นของประชาชน ทั้งนี้หากมีการพัฒนาท่าอากาศยานแพร่ จะช่วยส่งเสริมการพัฒนาด้านเศรษฐกิจในพื้นที่โครงการและภูมิภาค เช่น อุตสาหกรรม การบริการ การค้า การท่องเที่ยว เป็นต้น
สําหรับรูปแบบในการพัฒนาโครงการได้กําหนดแนวทางเพื่อให้จังหวัดแพร่เป็นศูนย์กลางการคมนาคมของภูมิภาค เชื่อมโยงการเดินทางไปยังจังหวัดต่าง ๆ ที่อยู่ใกล้เคียง ทั้งทางบก ราง และอากาศ ดังนี้
1. ก่อสร้างอาคารที่พักผู้โดยสารหลังใหม่ รองรับผู้โดยสารเพิ่มขึ้น
2. ขยายและปรับปรุงที่จอดรถยนต์
3. ขยายทางวิ่งจาก 1,500 เมตร เป็น 2,100 เมตร และเสริมความแข็งแรงทางวิ่งเดิม เพื่อรองรับอากาศยานขนาด 180 ที่นั่ง
4. ขยายและเสริมความแข็งแรงของลานจอดเครื่องบิน จากเดิมขนาด 60 x 180 เมตร สามารถจอดอากาศยานขนาด 80 ที่นั่ง ได้ 2 ลํา ในเวลาเดียวกัน เป็นลานจอดขนาด 90 x 185 เมตร ให้สามารถจอดอากาศยานขนาด 180 ที่นั่ง ได้ 4 ลํา ในเวลาเดียวกัน
5. ยกระดับประเภทท่าอากาศยาน ขยายจาก 3C เป็น 4C ตามมาตรฐานของ ICAO
หลังจากนี้กรมท่าอากาศยาน (ทย.) จะจัดทํารายงานฉบับสมบูรณ์ และรายงานการประเมินผลกระทบสิ่งแวดล้อม เพื่อนําเสนอสํานักงานนโยบายและแผนทรัพยากรธรรมชาติและสิ่งแวดล้อมพิจารณา ก่อน ทย. ดําเนินการต่อไป
รัฐบาลไทย-ข่าวทำเนียบรัฐบาล-PM strongly supports campaign “Only One Earth: One World. Living Sustainably in Harmony with Nature” on occasion of World Environment Day 2022
วันอังคารที่ 7 มิถุนายน 2565
PM strongly supports campaign “Only One Earth: One World. Living Sustainably in Harmony with Nature” on occasion of World Environment Day 2022
PM strongly supports campaign “Only One Earth: One World. Living Sustainably in Harmony with Nature” on occasion of World Environment Day 2022
June 7, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has placed great importance on promoting climate action, and protecting environment for the healthiness of the Thai people.
According to the Government Spokesperson, Environmental issue has been incorporated in the implementation policy of all concerned agencies. On occasion of the World Environment Day 2022 on June 5, Ministry of Public Health has implemented a campaign to promote healthiness, balance of life, and sustainable environment under the theme “Only One Earth: One World. Living Sustainably in Harmony with Nature”. The campaign will build upon the resolutions made at the World Leaders Summit of the United Nations Framework Convention on Climate Change Conference of the Parties (COP26) where the Prime Minister pledged Thailand’s readiness to collaborate with all countries and sectors to address climate change in an efficient manner, as the country has been one of the ten countries most severely affected by the atmospheric degradation.
The Prime Minister hopes to create public awareness on environment protection, and healthcare. All concerned agencies and sectors, including Ministry of Public Health, have undertaken awareness promotion campaigns in either of the following 3 aspects: 1) environmental health management in hospitals and health literacy policy; 2) prevention, surveillance, and impact of PM 2.5; and 3) cooperation on environmental care through daily behavioral change, e.g., reducing waste and waste burning, avoiding use of plastic bags, stopping stubble burning, and growing more plants to reduce GHG.
The Government Spokesperson added that Thailand commits to be more aggressive in addressing the climate change challenges in every way and every means possible, by aiming at reaching carbon neutrality in 2050, and Net Zero Emission in or before 2065.
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม ยอดค่าใช้จ่ายจากโครงการลดค่าครองชีพของรัฐ “พุ่งกว่า 7 หมื่นล้านบาท”
วันเสาร์ที่ 30 เมษายน 2565
โฆษกรัฐบาลเผย นายกฯ ปลื้ม ยอดค่าใช้จ่ายจากโครงการลดค่าครองชีพของรัฐ “พุ่งกว่า 7 หมื่นล้านบาท”
โฆษกรัฐบาลเผย นายกฯ ปลื้ม ยอดค่าใช้จ่ายจากโครงการลดค่าครองชีพของรัฐ “พุ่งกว่า 7 หมื่นล้านบาท” เตือนผู้มีสิทธิคนละครึ่ง รีบสแกน “เป๋าตัง” ใช้จ่ายสุดท้ายวันนี้ 30 เม.ย. 65
วันที่30เมายน2565นายธนกรวังบุญคงชนะโฆษกประจําสํานักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมพอใจมาตรการใช้จ่ายลดค่าครองชีพจากการแพร่ระบาดของโควิด-19ของรัฐในรอบใหม่ปี2565นี้โดยเฉพาะโครงการคนละครึ่งเป็นโครงการที่ได้รับความสนใจจากประชาชนแบ่งเบาค่าใช้จ่ายประจําวันของประชาชนได้จริงและเกิดผลดีต่อการหมุนเวียนกระตุ้นและฟื้นฟูเศรษฐกิจโดยความคืบหน้ายอดตัวเลขค่าใช้จ่ายล่าสุด(ข้อมูลณวันที่28เม.ย. 65)ผู้ใช้สิทธิสะสมรวม40.95ล้านคนยอดใช้จ่ายสะสมรวม70,069.07ล้านบาทแบ่งเป็น1)โครงการคนละครึ่งระยะที่4มีผู้ใช้สิทธิสะสม26.27ล้านคนยอดใช้จ่ายสะสม61,477.82ล้านบาทแบ่งเป็นส่วนที่ประชาชนจ่ายสะสม31,305.72ล้านบาทและรัฐร่วมจ่ายสะสม30,172.10ล้านบาท2)โครงการเพิ่มกําลังซื้อให้แก่ผู้มีบัตรสวัสดิการแห่งรัฐระยะที่4มีผู้ใช้สิทธิสะสม13.37ล้านคนยอดใช้จ่ายสะสม7,891.74ล้านบาทและ3)โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษระยะที่2มีผู้ใช้สิทธิสะสม1.31ล้านคนยอดใช้จ่ายสะสม699.51ล้านบาท
โฆษกประจําสํานักนายกรัฐมนตรีกล่าวเพิ่มเติมว่านายกรัฐมนตรีเน้นย้ําให้ความสําคัญกับการสร้างงานสร้างอาชีพที่ผ่านมารัฐบาลก็ได้ออกมาตรการแบ่งเบาภาระค่าใช้จ่ายให้ประชาชนเพื่อช่วยบรรเทาปัญหาเรื่องรายได้จากการประเมินสถานการณ์โควิด-19เริ่มดีขึ้นประชาชนปรับตัวในการออกมาใช้ชีวิตเศรษฐกิจกําลังขยับเข้าสู่ภาวะปกติรายรับเริ่มกลับมาจึงเน้นการส่งเสริมให้ประชาชนเข้าไปสู่การสร้างงานสร้างอาชีพเพื่อทําให้ประชาชนกลับมามีรายได้เพิ่มขึ้นได้เอง โดยขณะนี้โครงการคนละครึ่งระยะที่4มีจํานวนผู้ใช้สิทธิครบ1,200บาทประมาณ13.53ล้านรายคิดเป็นร้อยละ51ของผู้ใช้สิทธิทั้งหมดในขณะที่จํานวนผู้ใช้สิทธิใกล้ครบจํานวน1,200บาทประมาณ10.77ล้านรายคิดเป็นร้อยละ41ของผู้ใช้สิทธิทั้งหมดและยังมีจํานวนผู้ได้รับสิทธิที่ยังไม่ได้เริ่มใช้สิทธิประมาณ1.2แสนราย จึงขอเชิญชวนประชาชนใช้สิทธิวันนี้(30เมษายน2565)วันสุดท้าย
“ที่ผ่านมานายกรัฐมนตรีบริหารงานภายใต้วิกฤติสถานการณ์โลกอย่างรอบคอบเป็นระบบเน้นมาตรการช่วยเหลือประชาชนแบบพุ่งเป้าผลงานและนโยบายโครงการของรัฐบาลต่างๆเป็นที่ประจักษ์มาตรการต่างๆเพื่อบรรเทาความเดือดร้อนของพี่น้องประชาชนให้ครอบคลุมทุกกลุ่มอย่างเต็มที่ให้ผ่านพ้นความเดือดร้อนนี้ไปให้ได้ขอให้ทุกคนอดทนและร่วมมือกันพึ่งพากันและเดินหน้าพร้อมผ่านพ้นวิกฤติไปได้ด้วยกันซึ่งในส่วนของมาตรการอื่นๆรัฐบาลก็จะได้มีการวางแผนให้สอดรับกับสถานการณ์ต่อไป”โฆษกประจําสํานักนายกรัฐมนตรีกล่าว
————
รัฐบาลไทย-ข่าวทำเนียบรัฐบาล-ออมสิน ขานรับมติ ครม. อนุมัติปล่อยกู้ Soft Loan Re-Open เปิดให้ผู้ประกอบการยื่นกู้ได้แล้วที่ www.gsb.or.th และออมสินทุกสาขา
วันพุธที่ 27 กรกฎาคม 2565
ออมสิน ขานรับมติ ครม. อนุมัติปล่อยกู้ Soft Loan Re-Open เปิดให้ผู้ประกอบการยื่นกู้ได้แล้วที่ www.gsb.or.th และออมสินทุกสาขา
ออมสิน ขานรับมติ ครม. อนุมัติปล่อยกู้ Soft Loan Re-Open เปิดให้ผู้ประกอบการยื่นกู้ได้แล้วที่ www.gsb.or.th และออมสินทุกสาขา หวังช่วยธุรกิจโรงแรมและ Supply Chain อ้าแขนรับนักท่องเที่ยว ฟื้นอุตสาหกรรมท่องเที่ยวไทย
ออมสินขานรับมติ ครม. อนุมัติปล่อยกู้ Soft Loan Re-Open เปิดให้ผู้ประกอบการยื่นกู้ได้แล้วที่ www.gsb.or.th และออมสินทุกสาขา หวังช่วยธุรกิจโรงแรมและ Supply Chain อ้าแขนรับนักท่องเที่ยว ฟื้นอุตสาหกรรมท่องเที่ยวไทย
นายวิทัย รัตนากร ผู้อํานวยการธนาคารออมสิน เปิดเผยว่า ตามที่คณะรัฐมนตรีมีมติอนุมัติโครงการสินเชื่อดอกเบี้ยต่ํา (Soft Loan) Re-Open ธุรกิจโรงแรมและ Supply Chain วงเงิน 5,000 ล้านบาท เมื่อวันที่ 26 กรกฎาคม 2565 และมอบหมายธนาคารออมสินเป็นผู้จัดทําโครงการ ธนาคารได้ดําเนินการตามที่รัฐบาลมอบหมาย และพร้อมเปิดให้ผู้ประกอบการโรงแรมและธุรกิจที่เป็น Supply Chain ยื่นขอกู้ได้ตั้งแต่บัดนี้เป็นต้นไป ที่เว็บไซต์ www.gsb.or.th หรือที่ธนาคารออมสินทุกสาขาทั่วประเทศ จนถึงวันที่ 30 กันยายน 2565 หรือเมื่อครบจํานวนวงเงินโครงการ
โครงการสินเชื่อดอกเบี้ยต่ํา (Soft Loan) Re-Open มีวัตถุประสงค์เพื่อสนับสนุนเงินทุนแก่ผู้ประกอบธุรกิจโรงแรม และผู้ประกอบการธุรกิจ Supply Chain ในการปรับปรุงซ่อมแซมสถานประกอบการ รวมถึงการลงทุนเพิ่มเติมเพื่อรองรับนักท่องเที่ยวชาวไทย และชาวต่างชาติที่จะกลับมาท่องเที่ยวประเทศไทยอีกครั้ง จากการที่รัฐบาลประกาศผ่อนคลายมาตรการควบคุมการเดินทางเข้าประเทศ โดยโครงการดังกล่าวมีเป้าหมายเพื่อช่วยผลักดันให้อุตสาหกรรมการท่องเที่ยวกลับมาฟื้นตัว หลังจากได้รับผลกระทบมาเป็นระยะเวลานานตลอดช่วงการแพร่ระบาดของ COVID-19
ทั้งนี้ ผู้มีสิทธิ์ยื่นขอกู้โครงการสินเชื่อดอกเบี้ยต่ํา (Soft Loan) Re-Open คือ ผู้ประกอบการ SMEs ธุรกิจโรงแรม และ Supply Chain ของโรงแรม ที่เป็นบุคคลธรรมดา และนิติบุคคลที่มีบุคคลสัญชาติไทยถือหุ้นเกินกว่าร้อยละ 50 ของทุนจดทะเบียน มีใบอนุญาตประกอบกิจการ หรืออยู่ระหว่างดําเนินการขอใบอนุญาตก่อนวันที่ 31 ธันวาคม 2563 ซึ่งได้รับผลกระทบจากโควิด-19 และมีผลประกอบการกําไรอย่างน้อย 1 ใน 3 ปีย้อนหลัง วงเงินให้กู้ต่อรายสูงสุดไม่เกิน 5 ล้านบาท ใช้บรรษัทประกันสินเชื่ออุตสาหกรรมขนาดย่อม หรือ บสย. ค้ําประกันได้ (ในวงเงินกู้ไม่เกิน 3 ล้านบาท ตามเงื่อนไขธนาคาร) ชําระคืนเงินกู้ไม่เกิน 7 ปี อัตราดอกเบี้ยคงที่ 2 ปีแรก 1.99% โดยปลอดชําระเงินต้น (กรณีชําระคืนเงินกู้ตั้งแต่ 2 ปีขึ้นไป) ในปีที่ 3-7 ใช้หลักทรัพย์ค้ําประกันเต็มวงเงิน คิดอัตราดอกเบี้ย MLR-1.00 ต่อปี (ปัจจุบัน MLR ธนาคารออมสิน = 6.150%) หากใช้ บสย. ค้ําประกัน กรณีมีหลักทรัพย์ค้ําประกันไม่น้อยกว่าร้อยละ 30 คิดอัตราดอกเบี้ย MLR-0.5 ต่อปี และกรณี บสย.ค้ําประกันเต็มวงเงิน คิดอัตราดอกเบี้ย MLR ต่อปี
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
รัฐบาลไทย-ข่าวทำเนียบรัฐบาล-กระทรวงอุตสาหกรรม จุดกิจกรรมปล่อยขบวนรถบรรทุกสิ่งของช่วยเหลือผู้ประสบอุทกภัยในพื้นที่จังหวัดสุโขทัย
วันพุธที่ 6 ตุลาคม 2564
กระทรวงอุตสาหกรรม จุดกิจกรรมปล่อยขบวนรถบรรทุกสิ่งของช่วยเหลือผู้ประสบอุทกภัยในพื้นที่จังหวัดสุโขทัย
กิจกรรมปล่อยขบวนรถบรรทุกสิ่งของ เพื่อมอบน้ําใจและความช่วยเหลือบรรเทาทุกข์ให้แก่พี่น้องชาวสุโขทัย
กระทรวงอุตสาหกรรม จุดกิจกรรมปล่อยขบวนรถบรรทุกสิ่งของช่วยเหลือผู้ประสบอุทกภัยในพื้นที่จังหวัดสุโขทัย
วันนี้ (6 ตุลาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายวันชัย พนมชัย อธิบดีกรมโรงงานอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายทาวัน ทวีถาวร ผู้ช่วยปลัดกระทรวงอุตสาหกรรม ร่วมจัดกิจกรรมปล่อยขบวนรถบรรทุกสิ่งของช่วยเหลือผู้ประสบอุทกภัยในพื้นที่จังหวัดสุโขทัย เพื่อมอบน้ําใจและความช่วยเหลือบรรเทาทุกข์ให้แก่พี่น้องชาวสุโขทัย จํานวน 500 ชุด ณ หน้าอาคารกรมโรงงาน​อุตสาหกรรม​
รัฐบาลไทย-ข่าวทำเนียบรัฐบาล-“ชัยวุฒิ” ร่วมเวทีประชุมรัฐมนตรีโต๊ะกลม ในงาน ITU Digital World 2021 ผ่านการประชุมทางไกล
วันพุธที่ 13 ตุลาคม 2564
“ชัยวุฒิ” ร่วมเวทีประชุมรัฐมนตรีโต๊ะกลม ในงาน ITU Digital World 2021 ผ่านการประชุมทางไกล
“ชัยวุฒิ” ร่วมเวทีประชุมรัฐมนตรีโต๊ะกลม ในงาน ITU Digital World 2021 ผ่านการประชุมทางไกล
“ชัยวุฒิ”ร่วมเวทีประชุมรัฐมนตรีโต๊ะกลมในงานITU Digital World 2021ผ่านการประชุมทางไกลชูนโยบายสําคัญในการพัฒนาโครงสร้างพื้นฐานดิจิทัลเร่งเดินหน้าโครงการเน็ตประชารัฐ Open Accessโครงการศูนย์ดิจิทัลชุมชนและการส่งเสริมการใช้เทคโนโลยี5Gในภาคอุตสาหกรรมขับเคลื่อนเศรษฐกิจ
เมื่อวันที่13ตุลาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมได้ร่วมกล่าวถ้อยแถลงในการประชุมรัฐมนตรีโต๊ะกลม(Ministerial Roundtable)ภายใต้งานITU Digital World 2021ในรูปแบบการประชุมทางไกลณห้องประชุมMDES 2ชั้น9กระทรวงดิจิทัลเพื่อเศรษฐกิจและสังคมการประชุมดังกล่าวจัดโดยสหภาพโทรคมนาคมระหว่างประเทศ(ITU)ร่วมกับประเทศเวียดนามเพื่อเป็นเวทีแลกเปลี่ยนประสบการณ์ในการเร่งรัดการปรับเปลี่ยนไปสู่ยุคดิจิทัลภายใต้หัวข้อหลัก“Building the digital world. Together.”
โดยมีผู้แทนระดับรัฐมนตรีผู้บริหารระดับสูงจากภาครัฐหน่วยงานกํากับดูแลและภาคเอกชนของประเทศสมาชิกITUเข้าร่วม อาทิ H.E. Mr. Mustafa Jabbarรัฐมนตรีว่าการกระทรวงไปรษณีย์สารสนเทศและการสื่อสารบังกลาเทศH.E. Mr. Karma Donnen Wangdiรัฐมนตรีว่าการกระทรวงสารสนเทศและการสื่อสารภูฏานH.E. Mr. Nguyen Huy Dungรัฐมนตรีช่วยว่าการกระทรวงสารสนเทศและการสื่อสารสาธารณรัฐสังคมนิยมเวียดนามและH.E. Mr. Yuji Sasakiผู้ช่วยรัฐมนตรีประจํากระทรวงกิจการภายในและการสื่อสารญี่ปุ่นมีผู้เข้าร่วมรับฟังผ่านระบบออนไลน์ประมาณ200คน
รัฐมนตรีว่าการกระทรวงดิจิทัลเพื่อเศรษฐกิจและสังคมได้เข้าร่วมกล่าวถ้อยแถลงในหัวข้อBoosting Infrastructure: Rethinking the Role of Government in Digital Transformationโดยได้กล่าวถึงการให้ความสําคัญกับการพัฒนาโครงสร้างพื้นฐานทางสารสนเทศโดยมีกระทรวงฯเป็นหน่วยงานหลักในการผลักดันและได้แลกเปลี่ยนประสบการณ์การดําเนินโครงการของไทยได้แก่โครงการเน็ตประชารัฐและนโยบายOpen Accessโครงการศูนย์ดิจิทัลชุมชนและการส่งเสริมการใช้เทคโนโลยี5Gในภาคอุตสาหกรรมซึ่งไทยเน้นย้ําว่าการพัฒนาโครงสร้างพื้นฐานเป็นเรื่องที่รัฐบาลของทุกประเทศต้องให้ความสําคัญเพื่อทําให้ประชาชนเข้าถึงอินเทอร์เน็ตได้อย่างเท่าเทียมและทั่วถึงและเป็นตัวขับเคลื่อนการพัฒนาเศรษฐกิจดิจิทัลและลดความเหลื่อมล้ําในสังคมเพื่อมุ่งเป้าหมายไปสู่การพัฒนาประเทศที่มั่นคงและยั่งยืน
************
รัฐบาลไทย-ข่าวทำเนียบรัฐบาล-เร่งคุมโควิด-19 ในกลุ่มคนไร้บ้าน ตรวจคัดกรอง - ฉีดวัคซีน - จัดจุดแจกอาหาร
วันศุกร์ที่ 20 สิงหาคม 2564
เร่งคุมโควิด-19 ในกลุ่มคนไร้บ้าน ตรวจคัดกรอง - ฉีดวัคซีน - จัดจุดแจกอาหาร
....
กทม. เร่งควบคุมการแพร่ระบาดโรคโควิด-19 โดยเฉพาะในกลุ่มคนไร้บ้าน ซึ่งมีอยู่ในพื้นที่ กทม. ประมาณ 1,020 คน และถือเป็นผู้มีความเสี่ยงสูง ดังนี้
- ตรวจหาเชื้อด้วย ATK
รัฐบาลไทย-ข่าวทำเนียบรัฐบาล-ธ.ก.ส. - สวทช. บ่มเพาะคนรุ่นใหม่ให้เป็นผู้ประกอบการภาคเกษตร ด้วยเทคโนโลยีและนวัตกรรม
วันพุธที่ 27 ตุลาคม 2564
ธ.ก.ส. - สวทช. บ่มเพาะคนรุ่นใหม่ให้เป็นผู้ประกอบการภาคเกษตร ด้วยเทคโนโลยีและนวัตกรรม
ธ.ก.ส.จับมือ สวทช. จัดอบรมเชิงปฏิบัติการให้เกษตรกรและผู้ประกอบการภาคเกษตรจากโครงการ New Gen Hug บ้านเกิด และเกษตรกรในเครือข่ายของ สวทช. จํานวนกว่า 350 คน เพื่อยกระดับสู่การเป็นต้นแบบผู้ประกอบการ SMEs เกษตรรุ่นใหม่
ธ.ก.ส.จับมือ สวทช. จัดอบรมเชิงปฏิบัติการให้เกษตรกรและผู้ประกอบการภาคเกษตรจากโครงการ New Gen Hug บ้านเกิด และเกษตรกรในเครือข่ายของ สวทช. จํานวนกว่า 350 คน เพื่อยกระดับสู่การเป็นต้นแบบผู้ประกอบการ SMEs เกษตรรุ่นใหม่ ด้วยวิทยาศาสตร์ เทคโนโลยี และนวัตกรรม ควบคู่การส่งเสริมความรู้ในการพัฒนาธุรกิจ ทั้งด้านโมเดลธุรกิจ การตลาดและอื่น ๆ พร้อมให้คําปรึกษาและสนับสนุนด้านเงินทุนในการต่อยอดธุรกิจ
นายณรงค์ ขันติวิริยะกุล ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์การแพร่ระบาดของเชื้อไวรัสโควิด-19 ที่เกิดขึ้นทั่วโลก ก่อให้เกิดผลกระทบทั้งด้านเศรษฐกิจและการดําเนินชีวิตของคนในสังคม โดยเฉพาะภาคการเกษตรที่ได้รับผลกระทบจากภาวะผลผลิตล้นตลาด ราคาสินค้าตกต่ํา รวมถึงการส่งออกที่ขาดความต่อเนื่อง ประกอบกับภาคอุตสาหกรรมและบริการมีการเลิกจ้างแรงงาน ทําให้มีแรงงานคืนถิ่นที่ส่วนหนึ่งเป็นคนรุ่นใหม่ อีกทั้งเกษตรกรและผู้ประกอบการเกษตรบางส่วนที่ยังขาดความรู้ความเข้าใจในการทําธุรกิจ ซึ่ง ธ.ก.ส. ได้เล็งเห็นปัญหาดังกล่าวจึงได้ร่วมมือกับสํานักงานพัฒนาวิทยาศาสตร์และเทคโนโลยีแห่งชาติ (สวทช.) โดยสถาบันการจัดการเทคโนโลยีและนวัตกรรม (สท.) จัดกิจกรรมสัมมนาเชิงปฏิบัติการรูปแบบ Online เพื่อบ่มเพาะเกษตรกรและผู้ประกอบการ SMEs เกษตร ด้วยวิทยาศาสตร์ เทคโนโลยี และนวัตกรรม โดยนําร่องกับเกษตรกรรุ่นใหม่และผู้ประกอบการภาคเกษตรจากผู้เข้าร่วมโครงการ New Gen Hug บ้านเกิด ของ ธ.ก.ส. และเกษตรกรในเครือข่ายของ สวทช. เพื่อยกระดับเป็นผู้ประกอบการ Smart New Gen รวมกว่า 350 คน
การอบรมแบ่งเป็น 2 ช่วง โดยช่วงแรกเกษตรกรและผู้ประกอบการที่เข้าร่วมกิจกรรมจะได้รับความรู้และฝึกปฏิบัติเกี่ยวกับการทําธุรกิจเกษตร เช่น การเรียนรู้เกี่ยวกับโมเดลเศรษฐกิจ BCG Business Model Canvas มาตรฐานสินค้าสําหรับ Modern Trade การบริหารความเสี่ยง การพัฒนาผลิตภัณฑ์เกษตรด้วยความคิดสร้างสรรค์และนวัตกรรม การทําตลาดออนไลน์ และการขยายธุรกิจไปยังผู้ซื้อทั่วโลกด้วยระบบ Alibaba.com การส่งออกและเชื่อมโยงตลาดภายในอาเซียน การออกแบบสื่อสังคมออนไลน์ และการประชาสัมพันธ์ผลิตภัณฑ์ เป็นต้น และช่วงที่ 2 เป็นการเปิดโอกาสให้เกษตรกรและผู้ประกอบการเกษตรได้มีโอกาสปรึกษาธุรกิจ (Consult) กับผู้เชี่ยวชาญจาก ธ.ก.ส. และ สวทช. เกี่ยวกับการทําธุรกิจ การเข้าถึงความรู้ แหล่งเงินทุนและการเงิน
นายณรงค์ กล่าวอีกว่า การอบรมดังกล่าว ดําเนินการไปเมื่อช่วงเดือนกันยายนถึง 20 ตุลาคมที่ผ่านมา โดยขั้นตอนหลังจากนี้ ธ.ก.ส. และ สวทช. ยังคงส่งเสริมและพัฒนาอย่างต่อเนื่อง โดยจะคัดเลือกผู้ประกอบการ New Gen ที่เข้าร่วมโครงการฯ ที่มีความโดดเด่น เพื่อสร้างเป็นตัวอย่าง จํานวน 20 ราย และต่อยอดโดยให้ความรู้ เชิงลึกจนสามารถเป็น Smart New Gen เพื่อเป็นต้นแบบให้กับเกษตรกรและผู้ประกอบการรายอื่น ๆ ในการขยายผลสู่การเป็นเกษตรกรรุ่นใหม่ที่มีความสามารถ อันจะนําไปสู่การสร้างความเข้มแข็งให้กับภาคเกษตรไทยได้ อย่างยั่งยืนต่อไป
รัฐบาลไทย-ข่าวทำเนียบรัฐบาล-ปลัดกระทรวงกลาโหม ให้การต้อนรับ คณะอาจารย์ และนักศึกษา หลักสูตรวิทยาลัยป้องกันราชอาณาจักร สาธารณรัฐฟิลิปปินส์
วันพุธที่ 20 กรกฎาคม 2565
ปลัดกระทรวงกลาโหม ให้การต้อนรับ คณะอาจารย์ และนักศึกษา หลักสูตรวิทยาลัยป้องกันราชอาณาจักร สาธารณรัฐฟิลิปปินส์
ปลัดกระทรวงกลาโหม ให้การต้อนรับ คณะอาจารย์ และนักศึกษา
หลักสูตรวิทยาลัยป้องกันราชอาณาจักร สาธารณรัฐฟิลิปปินส์
เช้าวันนี้ (วันพุธที่ ๒๐ กรกฎาคม ๒๕๖๕ เวลา ๐๙.๐๐ น.) ที่ห้องพระบารมีปกเกล้า ในศาลา    ว่าการกลาโหม พลเอก วรเกียรติ รัตนานนท์ ปลัดกระทรวงกลาโหม ให้การต้อนรับ คณะอาจารย์ และนักศึกษาหลักสูตร วิทยาลัยป้องกันราชอาณาจักร สาธารณรัฐฟิลิปปินส์ โดยมี ผศ.ดร. Jose Santos R. Carandang VI เป็นหัวหน้าคณะฯ ในโอกาสเดินทางเยือนประเทศไทย ระหว่าง ๑๗ - ๒๒ กรกฎาคม ๒๕๖๕ โดยในการเข้าพบ ปลัดกระทรวงกลาโหม ได้กล่าวชื่นชม หลักสูตร MNSA ของวิทยาลัยป้องกันราชอาณาจักร สาธารณรัฐฟิลิปปินส์ ว่า เป็นหลักสูตรชั้นนําด้านความมั่นคง มีเนื้อหาที่เป็นปัจจุบัน และมุ่งเน้นการพัฒนาผู้เข้ารับการศึกษาจากทุกภาคส่วนอย่างรอบด้านให้มีความเป็นผู้นําที่มีความรู้ความสามารถในการมีส่วนร่วม ในกิจการความมั่นคงและการป้องกันประเทศได้อย่างสร้างสรรค์และมีประสิทธิภาพ ซึ่งหลักสูตรฯ ดังกล่าวได้รับการยอมรับจากนานาชาติ อันจะเห็นได้จากการที่มีศิษย์เก่าจากหลายภาคส่วนทั้งข้าราชการประจําและการเมืองจากฝ่ายนิติบัญญัติ ฝ่ายบริหาร รวมถึงฝ่ายตุลาการ ข้าราชการทหาร และเอกชน ตลอดจนกําลังพลจากมิตรประเทศที่เคยศึกษาในหลักสูตรฯ อาทิ เครือรัฐออสเตรเลีย สาธารณรัฐอินเดีย (อินเดีย) ประเทศไทย มาเลเซีย และสาธารณรัฐอิสลามปากีสถาน
ทั้งนี้ กองทัพไทย และกองทัพฟิลิปปินส์ มีความสัมพันธ์ที่ดีต่อกันมาอย่างยาวนาน มีการแลกเปลี่ยนการเยือนระหว่างกันในทุกระดับมาโดยตลอด ส่งผลให้ความร่วมมือมีความใกล้ชิดกันในทุกมิติ
อาทิ ด้านการข่าว การฝึกศึกษา อุตสาหกรรมป้องกันประเทศ และความร่วมมือภายใต้กรอบ
การประชุมรัฐมนตรีกลาโหมอาเซียน (ASEAN Defence Ministers’ Meeting: ADMM) โดยการที่วิทยาลัยป้องกันราชอาณาจักร สาธารณรัฐฟิลิปปินส์ ได้เลือกประเทศไทยสําหรับการศึกษาในส่วนของ GSDS นั้นแสดงถึงความร่วมมืออันใกล้ชิดในสาขาการศึกษาทางทหารระหว่างสองประเทศ
นอกจากนี้ กระทรวงกลาโหม มีความยินดีที่ได้ให้ข้อมูลเกี่ยวกับภารกิจรวมทั้งการดําเนินนโยบายด้านการต่างประเทศของกระทรวงกลาโหม และมุมมองของไทยต่อประเด็นความมั่นคงระหว่างประเทศ โดยหวังว่าข้อมูลต่าง ๆ ที่ได้รับจะช่วยเสริมสร้างความรู้ความเข้าใจด้านความมั่นคง และเป็นประโยชน์ตลอดระยะเวลา    ที่ศึกษา ตลอดจนประสบความสําเร็จบรรลุวัตถุประสงค์ตามที่ได้ตั้งไว้
รัฐบาลไทย-ข่าวทำเนียบรัฐบาล-คำกราบบังคมทูลถวายพระพรชัยมงคลพระบาทสมเด็จพระเจ้าอยู่หัว ในพิธีถวายเครื่องราชสักการะ จุดเทียนถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2565
วันพฤหัสบดีที่ 28 กรกฎาคม 2565
คํากราบบังคมทูลถวายพระพรชัยมงคลพระบาทสมเด็จพระเจ้าอยู่หัว ในพิธีถวายเครื่องราชสักการะ จุดเทียนถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2565
คํากราบบังคมทูลถวายพระพรชัยมงคลพระบาทสมเด็จพระเจ้าอยู่หัว ในพิธีถวายเครื่องราชสักการะ จุดเทียนถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2565 พลเอก ประยุทธ์ จันทร์โอชา นายกรัฐมนตรี ผู้กราบบังคมทูล วันพฤหัสบดีที่ 28 กรกฎาคม พุทธศักราช
ขอเดชะฝ่าละอองธุลีพระบาทปกเกล้าปกกระหม่อม
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรี และพสกนิกรชาวไทยทุกหมู่เหล่า ทั้งที่มาชุมนุมพร้อมกันอยู่ ณ ที่นี้ และที่อยู่ในสถานที่ต่าง ๆ ทั่วประเทศ
มีความปลื้มปีติเป็นล้นพ้นที่ได้มาร่วมกันแสดงความจงรักภักดี และสํานึกในพระมหากรุณาธิคุณอันหาที่สุดมิได้ เนื่องในโอกาสมหามงคลเฉลิมพระชนมพรรษา วันที่ 28 กรกฎาคม พุทธศักราช 2565 นี้
ตลอดระยะเวลาที่ผ่านมาใต้ฝ่าละอองธุลีพระบาททรงปฏิบัติบําเพ็ญพระราชกรณียกิจนานัปการ
ด้วยพระราชวิริยอุตสาหะ เพื่อสร้างประโยชน์สุขแก่อาณาราษฎร ให้มีความสุขสวัสดิ์ มีคุณภาพชีวิตที่ดีอย่างพอเพียงและยั่งยืน ทรงสืบสาน รักษา และต่อยอดศาสตร์พระราชาแห่งสมเด็จพระบรมชนกนาถด้วยพระราชปณิธานอันแน่วแน่ ก่อให้เกิดโครงการในพระราชดําริน้อยใหญ่ที่ยังประโยชน์อเนกอนันต์แก่ปวงประชา และสร้างความเจริญก้าวหน้าอย่างมั่นคงแก่ประเทศชาติ ทั้งยัง พระราชทานขวัญกําลังใจและความช่วยเหลือแก่ประชาชนที่ประสบทุกข์ภัย ให้สามารถพ้นผ่านความยากลําบากไปได้ แสงประทีปที่สว่างไสวทั่วราชอาณาจักรในวันนี้ เปรียบเสมือนพระเมตตาอาทรของใต้ฝ่าละอองธุลีพระบาทที่ส่องสว่างและให้ความอบอุ่นกลางดวงใจของปวงข้าพระพุทธเจ้า และจักประทับในจิตใจของปวงข้าพระพุทธเจ้าและเหล่าพสกนิกรตลอดไป
ในศุภวาระมหามงคลสมัยวันเฉลิมพระชนมพรรษา 28 กรกฎาคม พุทธศักราช 2565 ข้าพระพุทธเจ้าขอพระราชทานนําพสกนิกรทุกหมู่เหล่าทั่วพระราชอาณาจักร ถวายพระพรชัยมงคลโดยพร้อมเพรียงกัน ดังนี้
“ข้าพระพุทธเจ้าทั้งหลาย ขอพระราชทานถวายพระพรชัยมงคล ขอพลานุภาพแห่งคุณพระรัตนตรัยและสรรพสิ่งศักดิ์สิทธิ์ในสากล อีกทั้งพระบรมเดชานุภาพแห่งสมเด็จพระบุรพมหากษัตริยาธิราชเจ้า
โปรดอภิบาลรักษาใต้ฝ่าละอองธุลีพระบาท ให้ทรงพระเจริญด้วยจตุรพิธพรชัย ทรงพระเกษมสําราญ พระเกียรติคุณแผ่ไพศาล มีพระราชประสงค์จํานงใด จงสฤษดิ์ดั่งพระราชหฤทัยปรารถนา สถิตเป็นมิ่งขวัญปกเกล้าเหล่าพสกนิกรชาวไทยตราบจิรัฐิติกาล”
ด้วยเกล้าด้วยกระหม่อม ขอเดชะ
รัฐบาลไทย-ข่าวทำเนียบรัฐบาล-รมต. นร. นายอนุชา รับข้อเสนอเครือข่ายประชาชน 5 ภาค ยืนยันรัฐบาลรับฟังเสียงประชาชนทุกคน ให้ความสำคัญในการช่วยเหลือในทุกพื้นที่
วันอังคารที่ 9 พฤศจิกายน 2564
รมต. นร. นายอนุชา รับข้อเสนอเครือข่ายประชาชน 5 ภาค ยืนยันรัฐบาลรับฟังเสียงประชาชนทุกคน ให้ความสําคัญในการช่วยเหลือในทุกพื้นที่
รมต. นร. นายอนุชา รับข้อเสนอเครือข่ายประชาชน 5 ภาค ยืนยันรัฐบาลรับฟังเสียงประชาชนทุกคน ให้ความสําคัญในการช่วยเหลือในทุกพื้นที่
วันนี้(9พฤศจิกายน2564)เวลา13.00น.นายอนุชานาคาศัยรัฐมนตรีประจําสํานักนายกรัฐมนตรีเป็นผู้แทนรัฐบาลเดินทางไปยังห้องประชุม1ชั้น2สํานักงานกพ. (เดิม)เพื่อพบปะผู้แทนเครือข่ายภาคประชาชน5ภาคและสภาองค์กรชุมชนจํานวน15คนนําโดยนายไมตรีกงไกจักรได้นําข้อเสนอเพื่อการพัฒนาสังคมการเมืองเศรษฐกิจและความมั่นคงของมนุษย์แนวใหม่มามอบให้รัฐบาลพร้อมหารือแนวทางการช่วยเหลือประชาชนที่ได้รับผลกระทบในด้านต่างๆโดยมีนายเสกสกลอัตถาวงศ์ผู้ช่วยรัฐมนตรีประจํานายกรัฐมนตรีนายชนะศักดิ์อัตถาวงศ์ที่ปรึกษารัฐมนตรีประจําสํานักนายกรัฐมนตรีนายธีรภัทรประยูรสิทธิปลัดสํานักนายกรัฐมนตรีนางสุขสมรวยวันทนียกุลเลขานุการรัฐมนตรีว่าการกระทรวงคมนาคมและนายกันตพงศ์รังษีสว่างผู้ตรวจราชการกระทรวงพัฒนาสังคมและความมั่นคงของมนุษย์เข้าร่วม
ผู้แทนเครือข่ายภาคประชาชน5ภาคได้เสนอเสนอแนวทางเพื่อการพัฒนาสังคมการเมืองเศรษฐกิจและความมั่นคงของมนุษย์แนวใหม่5มิติซึ่งเป็นหลักการพื้นฐานที่จะนําไปสู่การเปลี่ยนแปลงที่ดีกว่าและเหมาะสมกับยุคสมัยโดยเน้นการมีส่วนร่วมของภาคประชาชนต่อการดําเนินงานแก้ปัญหาและขับเคลื่อนนโยบายด้านต่างๆ พร้อมขอให้รัฐบาลสร้างระบบเศรษฐกิจเกื้อกูลที่ต้องกระจายอย่างเท่าเทียมเป็นธรรมและลดความเหลื่อมล้ําและเรียกร้องให้มีการแก้ไขรัฐธรรมนูญฉบับปัจจุบันเพื่อสร้างสังคมที่เท่าเทียมเป็นธรรมและสร้างระบบประชาธิปไตยที่มั่นคงเป็นต้น
นอกจากนี้เครือข่ายภาคประชาชนได้เสนอแนวทางในการจัดสรรงบประมาณการแก้ปัญหาสถานการณ์โควิด-19ซึ่งภาคประชาชนมองว่าการจัดสรรงบดังกล่าวไม่ถึงประชาชนผู้ได้รับผลกระทบอย่างแท้จริงควรให้หน่วยงานหลักที่ใกล้ชิดประชาชนเช่นพอช.เข้ามาทําหน้าที่ในการกระจายเม็ดเงินสู่ชุมชนและขอให้มีการแต่งตั้งคณะกรรมการแก้ปัญหาและกําหนดแนวทางการพัฒนาสังคม5ภูมิภาคโดยมีภาคประชาชนเข้าไปมีส่วนร่วมด้วยเพื่อให้ช่วยเหลือประชาชนได้อย่างมีประสิทธิภาพและโดยเร็ว
รัฐมนตรีประจําสํานักนายกรัฐมนตรีกล่าวขอบคุณเครือข่ายภาคประชาชน5ภาคที่ได้นําเสนอแนวคิดที่เป็นประโยชน์ต่อการพัฒนาประเทศโดยเฉพาะการแก้ไขปัญหาเพื่อประชาชนในระดับพื้นที่ยืนยันรัฐบาลพร้อมรับฟังความคิดเห็นของประชาชนทุกระดับและคํานึงถึงการให้ความช่วยเหลือพี่น้องประชาชนในทุกพื้นที่เป็นสําคัญโดยเฉพาะกลุ่มเกษตรกรที่เป็นพลังซื้อหลักของประเทศพร้อมกล่าวให้ความมั่นใจว่ารัฐบาลจะนําแนวทางนี้ไปพิจารณาประกอบในการแก้ไขปัญหาของประเทศในอนาคตต่อไปเพื่อให้เกิดประโยชน์สูงสุดต่อประชาชนทําให้ประชาชนมีคุณภาพชีวิตและมีความเป็นอยู่ที่ดีขึ้น
รัฐบาลไทย-ข่าวทำเนียบรัฐบาล-เร่งจับพนันออนไลน์ หนุนประชาชนช่วยแจ้ง
วันจันทร์ที่ 26 กรกฎาคม 2564
เร่งจับพนันออนไลน์ หนุนประชาชนช่วยแจ้ง
....
ปัจจุบัน การเล่นพนันออนไลน์มีเพิ่มขึ้น ซึ่งเป็นอันตรายต่อคุณภาพชีวิตของประชาชน และระบบเศรษฐกิจของประเทศ รัฐบาลได้ให้ความสําคัญและเร่งปราบปราม จับกุมการพนันออนไลน์มาอย่างต่อเนื่อง
.
ล่าสุด กระทรวงดิจิทัลฯ ร่วมมือกับสํานักงานตํารวจแห่งชาติ ได้สืบสวนและดําเนินการจับกุมเครือข่ายเว็บไซต์พนันออนไลน์เครือข่าย MGM99 และเว็บไซต์ที่เกี่ยวข้อง ซึ่งมีเงินหมุนเวียนกว่า 1,200 ล้านบาท
.
เนื่องจาก คดีการพนันออนไลน์ เป็นความผิดมูลฐาน ตามกฎหมายฟอกเงิน จึงจะต้องประสานกับทาง ปปง. เพื่อยึดทรัพย์ และดําเนินคดีฐานฟอกเงินต่อไป
.
แอดมินขอความร่วมมือประชาชนที่พบเห็นหรือทราบข้อมูลการพนันออนไลน์ ในสื่อสังคมออนไลน์ต่าง ๆ ให้แจ้งมาได้ที่เพจอาสาจับตาออนไลน์https://m.facebook.com/DESMonitor/ตลอด 24 ชั่วโมงหรือสายด่วนหมายเลข 1599 และ 08 1866 3000
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. ไฟเขียว! ร่าง พ.ร.บ.คู่ชีวิต เปิดทางคู่รักเพศเดียวกัน ให้รับเลี้ยงลูกบุญธรรม - จัดการมรดกได้
วันเสาร์ที่ 11 มิถุนายน 2565
ครม. ไฟเขียว! ร่าง พ.ร.บ.คู่ชีวิต เปิดทางคู่รักเพศเดียวกัน ให้รับเลี้ยงลูกบุญธรรม - จัดการมรดกได้
.....
ที่ประชุม ครม. (7 มิ.ย. 65) เห็นชอบร่าง พ.ร.บ.คู่ชีวิต และร่าง พ.ร.บ.แก้ไขเพิ่มเติมประมวลกฎหมายแพ่งและพาณิชย์ เพื่อเป็นกฎหมายที่รองรับความสัมพันธ์ของการอยู่ร่วมกันเป็นครอบครัวระหว่างบุคคลเพศเดียวกัน โดยมีการอุปการะเลี้ยงดูและมีความสัมพันธ์ในด้านอื่น ๆ ไม่แตกต่างไปจากคู่สมรส หลังรัฐบาลได้รับฟังความคิดเห็นครอบคลุมทุกกลุ่มในทุกมิติ เนื่องจากประเทศไทยเป็นสังคมพหุวัฒนธรรม
.
ตัวอย่างสิทธิและหน้าที่คู่ชีวิตตามกฎหมายดังกล่าว เช่น
1.หน้าที่ในการอุปการะเลี้ยงดูซึ่งกันและกัน
2.อํานาจจัดการแทนผู้เสียหายในคดีอาญาเช่นเดียวกับสามีหรือภริยา
3.สิทธิรับลูกบุญธรรมร่วมกัน
4.สิทธิรับมรดกในฐานะทายาทโดยธรรม
5.สิทธิและหน้าที่ในการเป็นผู้อนุบาลหรือผู้พิทักษ์ หากอีกฝ่ายเป็นคนไร้ หรือเสมือนไร้ความสามารถ
6.สิทธิเซ็นยินยอมให้รักษาพยาบาลอีกฝ่าย
7.สิทธิจัดการศพ
.
อ่านเพิ่มเติม คลิกhttps://www.thaigov.go.th/news/contents/details/55478
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"นายกฯ" สั่งผู้ว่าฯ กรมทางหลวง และอปท. เร่งเคลียร์เส้นทางจราจร อำนวยความสะดวกการสัญจรลงใต้ หลังน้ำท่วมสูง ตัดขาดการจราจรถนนเอเชีย 41 แยกปฐมพร จ. ชุมพร
วันอาทิตย์ที่ 14 พฤศจิกายน 2564
"นายกฯ" สั่งผู้ว่าฯ กรมทางหลวง และอปท.  เร่งเคลียร์เส้นทางจราจร อํานวยความสะดวกการสัญจรลงใต้  หลังน้ําท่วมสูง  ตัดขาดการจราจรถนนเอเชีย 41  แยกปฐมพร จ. ชุมพร
​โฆษกรัฐบาลเผย "นายกฯ" สั่งผู้ว่าฯ กรมทางหลวง และอปท.  เร่งเคลียร์เส้นทางจราจร อํานวยความสะดวกการสัญจรลงใต้  หลังน้ําท่วมสูง  ตัดขาดการจราจรถนนเอเชีย 41  แยกปฐมพร จ. ชุมพร
นายธนกร วังบุญคงชนะ โฆษกประจําสํานักนายกรัฐมนตรี เผยพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบสถานการณ์น้ําเพิ่มสูง ถนนถูกตัดขาด ทําให้มีการประกาศปิดเส้นทางถนนทางหลวงหมายเลข 41 (ถนนเอเชีย 41) ตั้งแต่สี่แยกปฐมพร จนถึงอําเภอหลังสวน  ไม่สามารถสัญจรได้ รวมทั้งมีการสั่งปิดขบวนรถไฟที่ใช้เส้นทางดังกล่าว ประชาชนที่ต้องใช้เส้นทางผ่านเพื่อขึ้น-ลงใต้ได้รับความเดือดร้อน จึงได้สั่งการให้ผู้ว่าราชการจังหวัดชุมพร กรมทางหลวง กรมทางหลวงชนบท การรถไฟแห่งประเทศไทย (รฟท.) และหน่วยงานในพื้นที่ อปท . เร่งช่วยเหลืออํานวยความสะดวกพี่น้องประชาชน ที่ต้องใช้เส้นทางสัญจรลงภาคใต้ หลังจากที่มีฝนตกหนักในจ. ชุมพร ต่อเนื่องหลายวัน ทําให้พื้นที่ 3 อําเภอ ได้แก่ อ.สวี อ.ทุ่งตะโก และ อ.หลังสวน รวมทั้งพื้นที่ อ.เมือง บางส่วน เกิดน้ําท่วม และดินโคลนถล่ม จนทําให้การจราจรไม่สามารถผ่านได้
นายธนกรฯ เผย นายกรัฐมนตรีเป็นห่วงประชาชนที่ต้องใช้เส้นทางดังกล่าว กําชับจังหวัดและพี้นที่ให้ติดตามแจ้งข่าวประชาสัมพันธ์ ตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัย จัดเจ้าหน้าที่และเครื่องมือกระจายกําลังลงไปสนับสนุนช่วยเหลือบรรเทาความเดือดร้อนของประชาชนที่ได้รับผลกระทบจากสถานการณ์น้ําท่วม จนกว่าสถานการณ์จะคลี่คลาย รวมทั้งเร่งสํารวจความเสียหายเพื่อซ่อมแซมเส้นทางให้สามารถกลับมาใช้สัญจรหลังกลับสู่ภาวะปกติด้วย
..........................
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อแผ่นแปะสติ๊กเกอร์หัวหอมแฮปปี้โนส ฆ่าเชื้อไวรัสได้ภายใน 60 วินาที
วันเสาร์ที่ 9 ตุลาคม 2564
โฆษกดีอีเอสเตือนอย่าหลงเชื่อแผ่นแปะสติ๊กเกอร์หัวหอมแฮปปี้โนส ฆ่าเชื้อไวรัสได้ภายใน 60 วินาที
โฆษกดีอีเอสเตือนอย่าหลงเชื่อแผ่นแปะสติ๊กเกอร์หัวหอมแฮปปี้โนส ฆ่าเชื้อไวรัสได้ภายใน 60 วินาที
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ข้อมูลผ่านสื่อโซเชียลมีเดียเรื่องสติ๊กเกอร์หัวหอมแฮปปี้โนสฆ่าเชื้อไวรัสได้ภายใน60วินาทีทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยสํานักงานคณะกรรมการอาหารและยากระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
กรณีผลิตภัณฑ์สติ๊กเกอร์หัวหอมตราแฮปปี้โนสสูตรVirus Protectionที่ใช้ข้อความแสดงสรรพคุณว่าสามารถฆ่าเชื้อไวรัสได้ภายใน60วินาทีนั้นทางสํานักงานคณะกรรมการอาหารและยา(อย.)ได้ตรวจสอบข้อมูลและเนื้อหาการโฆษณาดังกล่าวพบว่าเป็นผลิตภัณฑ์สมุนไพรที่อยู่ในรูปแบบแผ่นแปะมีสูตรส่วนประกอบหลักจากหัวหอมกล่าวอ้างสรรพคุณและวิธีการใช้คือใช้แปะเพื่อฆ่าเชื้อไวรัสและแบคทีเรียซึ่งเมื่อพิจารณาจากสูตรตํารับแล้วเห็นว่ามิได้มีสรรพคุณหรือมีฤทธิ์ในการฆ่าเชื้อไวรัสและแบคทีเรียตามที่กล่าวอ้างอีกทั้งเมื่อสืบค้นในระบบฐานข้อมูลการอนุญาตผลิตภัณฑ์สุขภาพของสํานักงานคณะกรรมการอาหารและยาแล้วไม่พบว่าผลิตภัณฑ์สมุนไพรดังกล่าวได้รับการขึ้นทะเบียนไว้แต่อย่างใดจึงไม่แนะนําให้ใช้ผลิตภัณฑ์สมุนไพรนี้เพื่อหวังผลในการฆ่าเชื้อไวรัสและแบคทีเรีย
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารเกี่ยวกับผลิตภัณฑ์ทางด้านสุขภาพหรือหากพบผลิตภัณฑ์ที่ต้องสงสัยสามารถแจ้งได้ที่www.fda.moph.go.thหรือโทรสายด่วนอย. 1556 นอกจากนี้ประชาชนทุกคนสามารถเข้ามามีส่วนร่วมสนับสนุนการแก้ไขปัญหาการเผยแพร่ข้อมูลเท็จทางสื่อสังคมออนไลน์ตลอดจนแจ้งเบาะแสการฉ้อโกงหรือหลอกลวงทางโซเชียลโดยแจ้งเข้ามาได้ผ่านช่องทางดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและโทรสายด่วนGCC 1111ต่อ87รวมทั้งศูนย์รับเรื่องร้องเรียนปัญหาออนไลน์โทร. 1212เพื่อจะประสานต่อไปยังหน่วยงานที่เกี่ยวข้องต่อไป
**********
รัฐบาลไทย-ข่าวทำเนียบรัฐบาล-ธ.ก.ส.พักชำระหนี้เงินต้นและดอกเบี้ย ช่วยเหลือลูกค้าฝ่าวิกฤติ COVID - 19
วันจันทร์ที่ 19 กรกฎาคม 2564
ธ.ก.ส.พักชําระหนี้เงินต้นและดอกเบี้ย ช่วยเหลือลูกค้าฝ่าวิกฤติ COVID - 19
ธ.ก.ส. สนับสนุนนโยบายกระทรวงการคลัง โดยออกมาตรการเร่งด่วนเพื่อช่วยเหลือเกษตรกร บุคคล ผู้ประกอบการ และสถาบันเกษตรกรเพื่อลดผลกระทบจากสถานการณ์การแพร่ระบาดของ COVID - 19 โดยพักชําระหนี้เงินต้นและดอกเบี้ยอย่างน้อย 2 เดือน
ธ.ก.ส. สนับสนุนนโยบายกระทรวงการคลัง โดยออกมาตรการเร่งด่วนเพื่อช่วยเหลือเกษตรกร บุคคล ผู้ประกอบการ และสถาบันเกษตรกรเพื่อลดผลกระทบจากสถานการณ์การแพร่ระบาดของไวรัสโคโรนา 2019 (COVID - 19) โดยพักชําระหนี้เงินต้นและดอกเบี้ยอย่างน้อย 2 เดือน ผู้ที่สนใจแจ้งความประสงค์เข้าร่วมโครงการได้ตามความสมัครใจผ่าน LINE Official : BAAC Family เว็บไซต์ www.baac.or.thและ Call Center 02 555 0555 และ ธ.ก.ส. ทุกสาขา ตั้งแต่19 ก.ค. นี้ เป็นต้นไป
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่าจากสถานการณ์การแพร่ระบาดของเชื้อไวรัสCOVID – 19 ที่มียอดผู้ติดเชื้อเพิ่มขึ้นเป็นจํานวนมาก ทําให้รัฐบาลเร่งเข้าควบคุมสถานการณ์การแพร่ระบาด โดยจํากัดการเคลื่อนย้ายของประชาชนและการดําเนินกิจกรรมต่าง ๆ ส่งผลให้มีผู้ได้รับผลกระทบทั้งประชาชนทั่วไป ผู้ประกอบการ และสถาบันเกษตรกรเพื่อเป็นการช่วยเหลือด้านสภาพคล่องของผู้ได้รับผลกระทบ ซึ่งเป็นไปตามนโยบายกระทรวงการคลังที่มอบหมายให้ธนาคารของรัฐ รวมถึง ธ.ก.ส. ดําเนินมาตรการพักชําระหนี้เงินต้นและดอกเบี้ยเพื่อช่วยเหลือลูกค้าที่ได้รับผลกระทบจากสถานการณ์การแพร่ระบาดของไวรัสโคโรนา 2019 (COVID - 19) ตามความสมัครใจให้กับลูกค้าเกษตรกรบุคคลผู้ประกอบการและสถาบันเกษตรกรโดยพักชําระเงินต้นและดอกเบี้ยที่ถึงกําหนดชําระอย่างน้อย2 เดือน นับจากงวดชําระเดิม ทั้งนี้ แนวทางการช่วยเหลือขึ้นอยู่กับการได้รับผลกระทบและศักยภาพของลูกค้า
เพื่อเป็นการลดผลกระทบจากการแพร่ระบาดของเชื้อไวรัส COVID - 19 และเป็นการเว้นระยะห่างทางสังคมตามมาตรการกระทรวงสาธารณสุข โดยสามารถแจ้งความประสงค์การเข้าร่วมโครงการได้ผ่านช่องทาง LINE Official : BAAC Family เว็บไซต์ https://www.baac.or.th และ Call Center 02 555 0555 หรือที่ ธ.ก.ส. ทุกสาขาทั่วประเทศสําหรับลูกค้าผู้ประกอบการและสถาบันเกษตรกรตั้งแต่วันที่ 19 กรกฎาคมถึงวันที่ 15 สิงหาคม 2564และสําหรับลูกค้าเกษตรกรและบุคคลตั้งแต่วันที่ 19 กรกฎาคมถึงวันที่ 15 ธันวาคม 2564